Όπερα Θεσσαλονίκης

Η Όπερα Θεσσαλονίκης (Ο.Θ.) αποτελεί πολιτιστικό φορέα με αντικείμενο το λυρικό θέατρο. Ιδρύθηκε τον Δεκέμβριο του 1997 στη Θεσσαλονίκη με πρωτοβουλία του Οργανισμού "Θεσσαλονίκη, Πολιτιστική Πρωτεύουσα της Ευρώπης 1997" ως αυτοτελές τμήμα του Κρατικού Θεάτρου Βορείου Ελλάδος (ΚΘΒΕ) με την αρχική ονομασία Όπερα Δωματίου Θεσσαλονίκης.

Το 2002 το Υπουργείο Πολιτισμού την μετονόμασε σε Όπερα Θεσσαλονίκης εξασφαλίζοντας της συγχρόνως οικονομική και διοικητική αυτονομία. Ωστόσο σύμφωνα με το άρθρο 58 του Ν. 4002/2011 ο οργανισμός καταργείται ως αυτοτελές τμήμα και συγχωνεύεται με το Κρατικό Θέατρο Βορείου Ελλάδος. Αυτό ήταν εν μέρει αποτέλεσμα της οικονομικής διαχείρισης του φορέα· το χρέος έφτασε τα 1.500.000 ευρώ."Η όπερα των χαμένων εκατομμυρίων", Ελευθεροτυπία (13 Μαΐου 2010)."Εισαγγελέας για την Οπερα... της πεντάρας", Ελευθεροτυπία (2 Αυγούστου 2011).Την περίοδο 2008-2010 καλλιτεχνικός διευθυντής ήταν ο μπασοβαρύτονος Γιάννης Γιαννίσης. Τον Απρίλιο του 2024 καταδικάστηκε σε κάθειρξη 8 ετών για κακοδιαχείριση κατά τη διάρκεια αυτής της περιόδου http://directnews.gr/eidiseis/15029-dioksh-gia-apistia-ston-prohn-kallitexniko-dieuthunth-ths-operas-essalonikhs.htmlhttps://www.kathimerini.gr/society/562982434/katheirxi-okto-eton-se-proin-kallitechniko-dieythynti-tis-operas-thessalonikis/.

Πρόεδρος της Εφορίας της Όπερας Θεσσαλονίκης είναι ο νυν πρόεδρος του δ.σ. του ΚΘΒΕ Θωμάς Τρικούκης και αντιπρόεδρος η Άννα Σταυρακοπούλου, επίκουρη καθηγήτρια Θεατρολογίας στο τμήμα θεάτρου του Αριστοτέλειου Πανεπιστημίου Θεσσαλονίκης."Η Όπερα Θεσσαλονίκης επιστρέφει" , Μακεδονία (28 Ιουλίου 2011). Από το χειμώνα του 2010 η Όπερα δεν έχει ανεβάσει παράσταση."Οπερα Θεσσαλονίκης: Τελευταία πράξη με εισαγγελέα" , Αγγελιοφόρος (10 Ιουνίου 2011).

Μετά τη συγχώνευση ο καλλιτεχνικός διευθυντής του ΚΘΒΕ, Σωτήρης Χατζάκης, δήλωσε πως την καλλιτεχνική περίοδο 2011 - 2013 είναι δυνατό να παρουσιαστεί μόνο μια πειραματική παραγωγή όπερας και μάλιστα σε συνεργασία με την Κρατική Ορχήστρα Θεσσαλονίκης και το Μέγαρο Μουσικής Θεσσαλονίκης.

 Δείτε Επίσης 
 Εθνική Λυρική Σκηνή
 Μέγαρο Μουσικής Θεσσαλονίκης
 Εταιρεία Μακεδονικών Σπουδών
 Βασιλικό Θέατρο Θεσσαλονίκης

 Πηγές 
Όπερα Θεσσαλονίκης - Κρατικό Θέατρο Βορείου Ελλάδος

Οπερα
Κατηγορία:Όπερα στην Ελλάδα